Na osnovu člana 49. Statuta Javne ustanove Dom zdravlja Busovača („Službeni glasnik Općine Busovača“, broj:1/17), člana 20a. Zakona o izmjenama i dopunama Zakona o radu („Službene novine Federacije BiH broj 89/18), člana 3.i 4.Uredbe o postupku prijema u radni odnos u javnom sektoru u Srednjobosanskom kantonu („Službene novine Srednjobosanskog kantona“broj: 7/19), član 12. Pravilnika o radu JU Dom zdravlja Busovača i Odluke Upravnog odbora o utvrđivanju potrebe i raspisivanju Javnog konkursa za prijem radnika u radni odnos na neodređeno vrijeme sa punim radnim vremenom, broj: 254/23 od 05.04.2023. godine,direktor Javne ustanove Dom zdravlja Busovača dana 03.05..2023.godine, raspisuje

**JAVNI KONKURS**

**za prijem radnika u radni odnos na neodređeno vrijeme sa punim radnim vremenom**

1. **Doktor opće prakse u Javnoj ustanovi Dom zdravlja Busovača -1 izvršilac**

**Opšti uslovi:**

1. da su državljani Bosne i Hercegovine

2. da su stariji od 18 godina

3. da su zdravstveno sposobni za poslove za koje se kandiduju

**Posebni uslovi:**

* VSS Medicinski fakultet
* Položen stručni ispit
* Licenca za samostalan rad izdana od nadležne komore

**Kratak opis poslova:**

Obavlja preglede, liječenje i rehabilitaciju pacijenata, vrši propisivanje terapije, ortopedskih i drugih pomagala, prati tok liječenja, po potrebi upućuje pacijenta na dijagnostičke pretrage, specijalističke preglede, bolničko liječenje i rehabilitaciju, daje savjete i radi na zdravstvenom prosvjećivanju pacijenata, izdaje potvrde o privremenoj spriječenosti za rad – doznaka, neposredno sudjeluje u svim preventivno-promotivnim programima sa ciljem otklanjanja riziko faktora koji bi mogli direktno uticati na zdravstveno stanje stanovništva i druge poslove u struci u skladu sa djelatnošću ustanove.

Mjesto rada: JU Dom zdravlja Busovača

 Radno vrijeme: 37,5 sati sedmično

**Potrebni dokumenti (orginal ili ovjerene kopije):**

1. Svojeručno potpisanu prijavu na Javni konkurs (prijava treba da sadrži podatke o kandidatu: ime i prezime, adresa, broj telefona i e-mail adresa, naziv Ustanove u koju aplicira, predmet prijave, popis dokumentacije koju dostavlja na Javni konkurs)

2. Svojeručno potpisanu biografiju

3. Izvod iz matične knjige rođenih

4. Uvjerenje o državljanstvu

5. Uvjerenje o prebivalištu

6. Diploma o završenom medicinskom fakultetu

7. Dodatak diplomi dostavljaju kandidati koji su završili integrirani I i II ciklus studija sa 360 ECTS bodova

8. Uvjerenje o položenom stručnom ispitu

9. Važeću Licencu za samostalan rad izdanu od nadležne komore

Prednost u zapošljavanju, pod jednakim uvjetima imaju kandidati koji ostvaruju prava u skladu sa Zakonom o pravima boraca/branitelja i šehida i članova njihovih porodica/obitelji i Zakona o pravima demobilisanih boraca/branitelja i članova njihovih porodica/obitelji uz obavezu pozivanja na poseban zakon. Prioritet pri zapošljavanju kandidati dokazuju odgovarajućim dokumentima od zakonom mjerodavne institucije (potvrda, uvjerenje i sl.) koje prilažu prilikom prijave na javni oglas pozivajući se na poseban zakon.

**Svi dokumenti koji se dostavljaju uz prijavu na Javni konkurs moraju biti u originalu ili u ovjerenoj kopiji.**

**Napomena:** Svaki izabrani kandidat će biti u obavezi da **prije prijema u radni odnos**, odnosno prije potpisivanja Ugovora o radu dostavi:

· Ljekarsko uvjerenje kao dokaz da su zdravstveno i psiho fizički sposobni za obavljanje poslova za koje se kandiduju.

· Uvjerenje da protiv lica nije pokrenut krivični postupak,

· Uvjerenje da lice nije osuđivano za krivično djelo za koje je izrečena zatvorska kazna, osim krivičnog djela protiv sigurnosti javnog saobraćaja,

Obavijest o raspisivanju Javnog konkursa će biti objavljena u Dnevnom listu „Oslobođenje“ ,a puni tekst javnog konkursa bit će objavljen na web stranici Službe za zapošljavanje SBK/KSB Travnik, na zvaničnoj web stranici osnivača JU Dom zdravlja Busovača (Općina Busovača) i Oglasnoj ploči JU Dom zdravlja Busovača.

Rok za podnošenje prijava na Javni konkurs je 8 dana, a počinje teći narednog dana od dana njegovog objavljivanja, odnosno od dana njegove posljednje objave.

Podnosilac neblagovremene ili neuredne prijave nije učesnik Javnog konkursa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred Upravnim odborom Ustanove, odnosno pred nadležnim sudom.

**Potpunom prijavom smatra se prijava uz koju su priloženi svi dokazi o ispunjavanju općihi posebnih uslova koju kandidati treba da dostave prilikom aplikacije na Javni konkurs.**

Ispunjavanje uslova utvrđenih Javnim konkursom računa se sa danom predaje prijave.

Po zatvaranju Javnog konkursa Komisija za provođenje procedure prijema u radni odnos (u daljem tekstu: Komisija) će prema dostavljenoj dokumentaciji izvršiti klasifikaciju kandidata.

Neblagovremene, nepotpune i neuredne, zatim prijave kandidata koji ne ispunjavaju uslove Javnog konkursa neće se uzeti u razmatranje.

Komisija će u pisanoj formi zaključkom obavijestiti kandidate koji nisu dostavili blagovremenu, potpunu i urednu dokumentaciju.

Kandidati koji nisu dostavili blagovremenu, potpunu i urednu dokumentaciju, ne mogu učestvovati u daljoj konkursnoj proceduri.

Proces izbora kandidata za radna mjesta za koja je kao uslov propisano srednje, više ili visoko obrazovanje zasniva se na razmatranju dostavljene dokumentacije , pismenog ispita i intervjua sa svakim kandidatom.

Komisija će pismenim putem pozvati kandidate na provjeru znanja **putem pismenog testa.(Literatura potrebna za provjeru znanja će biti objavljena na web stranici Općine Busovača)**

Kandidati koji na pismenom testiranju ostvare najmanje 60% od ukupnog broja bodova stiču pravo da pristupe intervjuu koji ima za cilj procjenu profesionalnih karakteristika, iskazanih sposobnosti i kompetencija za radno mjesto na koje se kandidat prijavio.

Kandidati koji na pismenom testiranju ostvare manje od 60% od ukupnog broja bodova isključuju se iz dalje procedure prijema u radni odnos.

Komisija će izvršiti bodovanje kandidata, te sačiniti rang listu uspješnih kandidata i istu istaknuti na Oglasnoj ploči Ustanove.

Izvještaj o provedenom postupku i rang listu uspješnih kandidata Komisija će dostaviti direktoru Ustanove, koji će donijeti odluku o izboru kandidata sa liste uspješnih kandidata.

Prijave na Javni konkurs dostaviti u zatvorenim kovertama putem pošte ili lično na adresu

**Javna ustanova Dom zdravlja Busovača**

**72260 Busovača**

**Ul. 1.mart/ožujak**

**“Prijava na javni oglas za prijem radnika na neodređeno radno vrijeme „sa naznakom „NE OTVARATI“**

**Dokumentaciju dostavljenu uz prijavu na Javni konkurs Ustanova neće vraćati kandidatima.**

**Kontakt osoba zadužena za davanje dodatnih obavještenja**

**Ljiljana Čavara – broj mob.telefona 063 024 314**

Broj: 310/23

Busovača,03.05.2023.godine direktor

 Dr.Amir Sadiković

 spec. obiteljske medicine